জ্যাকসন বার্ড (লেখক)

জ্যাকসন বার্ড একজন মার্কিন ভ্লগার, বক্তা, এলজিবিটিকিউ আইনজীবী এবং লেখক। তিনি ২০২০ সালের "সর্টেড: গ্রোয়িং আপ, কামিং আউট, অ্যান্ড ফাইন্ডিং মাই প্লেস" (আ ট্রান্সজেন্ডার মেমোইর) স্মৃতিকথার লেখক।

শৈশবকাল ও শিক্ষা 
বার্ড ১৯৯০-এর দশকে টেক্সাসে জন্মগ্রহণ করেন ও বেড়ে ওঠেন। তিনি সাউথওয়েস্টার্ন বিশ্ববিদ্যালয়ে ভর্তি হলেও পরবর্তীতে নিউ ইয়র্ক বিশ্ববিদ্যালয়ে স্থানান্তরিত হন এবং সেখান থেকে স্নাতক পাশ করেন।

কর্মজীবন

হ্যারি পটার ভক্তমহল 
কলেজে থাকাকালীন বার্ড হ্যারি পটার জোটের জন্য স্বেচ্ছাসেবক হিসেবে কাজ শুরু করেন, এটি একটি অলাভজনক প্রতিষ্ঠান যা হ্যারি পটার ধারাবাহিকের ভক্তদের সক্রিয়তা এবং জনহিতকর কাজে জড়িত করার জন্য একত্রিত করে। এর ফলে তিনি শেষ পর্যন্ত প্রতিষ্ঠানের যোগাযোগ পরিচালক হিসেবে বেতনভুক্ত চাকরি পান, যেখানে তিনি পাঁচ বছর ধরে দায়িত্ব পালন করেন। ২৫ বছর বয়সে যখন বার্ড ট্রান্সজেন্ডার হিসেবে নিজেকে প্রকাশ করেন তখন তিনি বলেন যে, হ্যারি পটারের ভক্ত সম্প্রদায় তাকে সমর্থন করেছে, কারণ বইগুলো থেকে তিনি "নিজের মতো থাকা, নিজের থেকে অন্যদেরকে ভালোবাসা এবং দরিদ্রদের পাশে দাঁড়ানোর" শিক্ষা পান।

ইউটিউব নির্মাতা 
২০১০ সালে বার্ড একটি ইউটিউব চ্যানেল চালু করেন। চ্যানেলটির একটি পুনরাবৃত্ত বৈশিষ্ট্য হলো "উইল ইট ওয়াফেল?" নামক ভিডিও ধারাবাহিক, যেখানে বার্ড বিভিন্ন খাবার ওয়াফেল আয়রনে ঢেলে দেখেন কী ঘটে। ২০১৫ সালে বার্ড ট্রান্সজেন্ডার হিসেবে বেরিয়ে আসা নিয়ে একটি ভিডিও তৈরি করেন। সেই সময় থেকে তিনি তার রূপান্তরের ভিডিও তৈরি করে চলেছেন। ২০২১ সালের মে মাসের হিসাব অনুযায়ী, বার্ডের ইউটিউব চ্যানেলে ৮৬,০০০ এরও বেশি গ্রাহক ছিল এবং তার ভিডিওগুলো ৬০ লক্ষেরও বেশি বার দেখা হয়েছে।

লেখক 
বার্ডসের স্মৃতিকথা "সর্টেড: গ্রোয়িং আপ, কামিং আউট, অ্যান্ড ফাইন্ডিং মাই প্লেস" (আ ট্রান্সজেন্ডার মেমোইর) ২০১৯ সালের ২৪ সেপ্টেম্বর টিলার প্রেস দ্বারা প্রকাশিত হয় এবং সাইমন অ্যান্ড শুস্টার দ্বারা প্রিন্টিং করা হয়। পাবলিশার্স উইকলি বার্ডের "রসবোধ ও স্পর্শের হালকাতা" -এর প্রশংসা করে বলে যে, বইটি "ট্রান্স অভিজ্ঞতাকে ঝাপসা করে দিতে পারে এমন দুর্দশা ও হতাশার ভারে আটকে থাকা তরুণ পাঠকদের সাহায্য করবে।"

এলজিবিটিকিউ+ সক্রিয়তা 
পিবিএস নিউজ আওয়ারের ধারাবাহিক ব্রিফ বাট স্পেক্টাকুলার -এর একটি অংশে বার্ডকে দেখানো হয়, যেখানে তিনি ট্রান্সজেন্ডার হওয়ার অর্থ কী তা ব্যাখ্যা করেন এবং ট্রান্সজেন্ডারদের কীভাবে সমর্থন করতে হয় সে সম্পর্কে কথা বলেন। ২০১৭ সালে তিনি "কীভাবে হিজড়াদের সাথে কথা বলবেন ও তাদের কথা শুনবেন" শিরোনামে একটি টেড আলোচনায় যোগ দেন, যা ২০২১ সালের মে পর্যন্ত ১.৭ মিলিয়নেরও বেশি মানুষ দেখেন।

মঞ্চ 
বার্ড ২০২২ সালে নিউ ইয়র্কের নিও-ফিউচারিস্টদের দলে এবং তাদের শেষরাতের প্রদর্শনী দ্য ইনফিনিট রেঞ্চের নিয়মিত অভিনয়ে যোগ দেন।

পুরষ্কার ও সদস্যপদ 
২০১৭ সালের বসন্তে বার্ডকে টেড সদর দপ্তরে ১৪ সপ্তাহব্যাপী সহযোগিতা ও ধারণা তৈরিকারী ২১ জন বাসিন্দার মধ্যে একজন হিসেবে নির্বাচিত করা হয়, যার ফলে একই বছর তিনি টেড আলোচনায়ও অংশ নেন। ২০১৮ সালে বার্ডকে আধুনিক উদ্ভাবনের জন্য গ্ল্যাড কর্তৃক উদীয়মান তারকা পুরষ্কার প্রদান করা হয়। ২০২০ সালে বার্ডকে ইউনিভার্সিটি অব সাউদার্ন ক্যালিফোর্নিয়ার অ্যানেনবার্গ ইনোভেশন ল্যাবে সদস্য হিসেবে নির্বাচিত করা হয়, যা "গণমাধ্যম, প্রযুক্তি এবং সংস্কৃতির সংযোগস্থলে কাজ করা" ব্যক্তিদের কর্মজীবনের উন্নয়নে সহায়তা করে। সাউথওয়েস্টার্ন বিশ্ববিদ্যালয় অ্যালামনাই অ্যাসোসিয়েশন বার্ডকে একজন বিশিষ্ট তরুণ প্রাক্তন ছাত্র হিসেবে সম্মানিত করে।

লিঙ্গ রূপান্তর 
২০১৫ সালের ১৩ মে তার ইউটিউব চ্যানেলে পোস্ট করা একটি ভিডিওতে বার্ড জনসমক্ষে ট্রান্সজেন্ডার হিসেবে আত্মপ্রকাশ করে। দ্য ডেইলি ডট বার্ডের মুক্তির বিষয়ে একটি প্রতিবেদনে উল্লেখ করে যে, "হ্যারি পটার এবং ইউটিউব সম্প্রদায়গুলো সর্বজনীন সমর্থনের সাথে সাড়া দিয়েছে বলে মনে হচ্ছে।" বার্ড "জ্যাকসন" নামটি বেছে নেন, কারণ এটি এমন একটি নাম যা তার মা তার জন্মের সময় তিনি যদি পুরুষ হন তাহলে এই নামটি রাখবেন বলে বিবেচনা করেছিলেন।

তথ্যসূত্র

বহিঃসংযোগ 

জীবিত ব্যক্তি
১৯৯০-এ জন্ম
এলজিবিটিকিউ ইউটিউবার
টেক্সাসের এলজিবিটিকিউ ব্যক্তি
২১শ শতাব্দীর মার্কিন এলজিবিটিকিউ ব্যক্তি
২১শ শতাব্দীর মার্কিন অ-কল্পকাহিনী লেখক
মার্কিন যুক্তরাষ্ট্রের এলজিবিটিকিউ অধিকার কর্মী